
”Schimbă lumea!” este tema Zilei Internaţionale a Tineretului din anul acesta, dar este totodată şi un îndemn care ar trebui să inspire tineri din toate timpurile.
Mult prea mulţi tineri, din cei peste 1 miliard care traiesc în lume la ora actuală, nu beneficiază de educaţia, libertatea sau şansele pe care le merită. Totuşi, în ciuda acestor contraste – şi în unele cazuri din cauza acestora – tinerii se mobilizează în număr tot mai mare pentru a construi un viitor mai bun. Pe parcursul anului trecut, aceştia au obtinut rezultate uimitoare, răsturnând dictaturi şi transmitând raze de speranţă în diferite regiuni şi în lume.
Tinerii sunt înzestrati cu minţi deschise şi au o percepţie ascuţită a tendinţelor, canalizându-şi energiile, ideile şi curajul catre cele mai importante şi complicate schimbări ale umanităţii. De multe ori, tinerii înteleg mai bine decat vârstnicii importanţa depăşirii diferenţelor culturale şi religioase, cu scopul de a îmbrăţişa valori comune. Ei luptă pentru drepturile celor oprimaţi, inclusiv a celor care sunt supuşi discriminării de gen, rasă sau orientare sexuală. Ei se confrunta cu probleme sensibile pentru a stopa raspândirea virusului HIV. Deseori, aceştia sunt principalii susţinători ai dezvoltarii durabile şi ai modului de viaţă eco.
Comunitatea internaţională trebuie să continue să lucreze împreună cu aceşti tineri, pentru a le extinde şansele şi pentru a le satisface cererile pentru demnitate, dezvoltare şi o muncă decentă. A nu investi în tineri înseamnă o economie falsă. Investiţiile în tineri vor fi vitale pentru un viitor mai bun pentru noi toţi.
Această Zi marcheaza sfârşitul Anului Internaţional al Tineretului, o piatră de temelie pentru sustinerea globală a tineriilor din toată lumea. Speranţa mea este ca această experienţă să constituie o fundaţie pentru a merge mai departe, pentru a valorifica talentele şi energiile tinerilor. De aceea, acest mesaj este pentru ei: Voi aveţi şansa să schimbaţi lumea. Fiţi conştienţi de acest lucru!

